
****

**ประกาศองค์การบริหารส่วนตำบลท่าหิน**

**เรื่อง สอบราคาจ้างโครงการก่อสร้างอาคารศูนย์พัฒนาเด็กเล็ก (สถ.ศพด.1)**

**องค์การบริหารส่วนตำบลท่าหิน อำเภอสวี จังหวัดชุมพร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

## ด้วยองค์การบริหารส่วนตำบลท่าหิน มีความประสงค์จะสอบราคาจ้างโครงการก่อสร้างอาคารศูนย์พัฒนาเด็กเล็ก (สถ.ศพด.1) องค์การบริหารส่วนตำบลท่าหิน อำเภอสวี จังหวัดชุมพร รายละเอียดตามแบบมาตรฐานของกรมส่งเสริมการปกครองส่วนท้องถิ่น (แบบที่ สถ.ศพด.1) ณ หมู่ที่ 9 ตำบลท่าหิน อำเภอสวี จังหวัดชุมพร พร้อมทั้งติดตั้งป้ายประชาสัมพันธ์โครงการ จำนวน 1 ป้าย ราคากลางของงานก่อสร้างในการสอบราคาครั้งนี้ 1,524,000.-บาท ได้ดำเนินการจัดจ้างตามระเบียบพัสดุของหน่วยการบริหารราชการส่วนท้องถิ่น โดยวิธีสอบราคา

**ผู้มีสิทธิเสนอราคาจะต้องมีคุณสมบัติ** ดังต่อไปนี้

1.จะต้องเป็นนิติบุคคลหรือบุคคลธรรมดาที่มีอาชีพรับจ้างทำงานที่สอบราคาดังกล่าว

2.ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา

3. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

4. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลท่าหิน ณ วันที่ประกาศสอบราคา หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้

5. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไชต์ศูนย์ข้อมูลจัดซื้อจัดจ้างภาครัฐ

6. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

7. มีผลงานก่อสร้างประเภทเดียวกัน และต้องเป็นผลงานที่อยู่ในสัญญาเดียวกันในวงเงินไม่น้อยกว่า 500,000.-บาท

**กำหนดดูสถานที่ก่อสร้างและฟังคำชี้แจงรายละเอียดเพิ่มเติม** วันที่ 25 กุมภาพันธ์ 2558 โดยให้ผู้เสนอราคาพร้อมเพรียงกัน ในเวลา 10.30 น. ณ ที่ทำการองค์การบริหารส่วนตำบลท่าหิน อำเภอสวี จังหวัดชุมพร หากไม่ไปรับฟังคำชี้แจงรายละเอียดเพิ่มเติม และดูสถานที่ก่อสร้างในเวลาดังกล่าว ให้ถือว่าผู้นั้นได้รับฟังคำชี้แจง รายละเอียดเพิ่มเติม และดูสถานที่แล้ว และจะนำมาเป็นข้ออ้างเพื่อการใดๆ ไม่ได้ทั้งสิ้น

**กำหนดยื่นซองสอบราคา**

1. ยื่นซองสอบราคา ณ กองคลัง องค์การบริหารส่วนตำบลท่าหิน ระหว่างวันที่


12 กุมภาพันธ์ 2558 ถึงวันที่ 25 กุมภาพันธ์ 2558 ตั้งแต่ เวลา 08.30 น. ถึงเวลา 16.30 น.

1. ยื่นซองสอบราคา ณ. ศูนย์รวมข้อมูลข่าวสารการซื้อหรือการจ้างขององค์การบริหารส่วน

ตำบลระดับอำเภอ(ที่ว่าการอำเภอสวี ชั้น2) อำเภอสวี จังหวัดชุมพร ในวันที่ 26 กุมภาพันธ์ 2558 ระหว่างเวลา 09.30 น. ถึง 10.00 น. โดยยื่นต่อเจ้าหน้าที่พัสดุโดยตรง

**กำหนดเปิดซองสอบราคา** ในวันที่ 27 กุมภาพันธ์ 2558 ตั้งแต่เวลา 10.30 น. เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอสวี ชั้น 2)

ผู้สนใจติดต่อขอรับ/ซื้อเอกสารสอบราคาในราคาชุดละ 1,000.- บาท (-หนึ่งพันบาทถ้วน-)ได้ที่ส่วนการคลังองค์การบริหารส่วนตำบลท่าหิน(งานทะเบียนทรัพย์สินและพัสดุ) ระหว่างวันที่ 12 กุมภาพันธ์ 2558 ถึงวันที่ 25 กุมภาพันธ์ 2558 ดูรายละเอียดได้ที่ เว็บไซต์ [www.thahin.go.th](http://www.thahin.go.th) หรือสอบถามทางโทรศัพท์ หมายเลข 0-7762-1219 และเว็บไชต์ของกรมบัญชีกลาง www.gprocurement.go.th ในวันและเวลาราชการองค์การบริหารส่วนตำบลท่าหิน ขอสงวนสิทธิ์ที่จะลงนามในสัญญาต่อเมื่อได้รับการจัดสรรงบประมาณจากกรมส่งเสริมการปกครองท้องถิ่นแล้ว หรือขอสงวนสิทธิ์ที่จะยกเลิกการประกาศสอบราคาจ้าง โดยไม่จัดจ้างก็ได้ หากไม่ได้รับอนุมัติงบประมาณ ทั้งรายการ และ/หรือบางส่วน หรือมีการเปลี่ยนแปลงอื่นได้ ทั้งนี้ผู้เสนอราคาจะถือเป็นข้ออ้างเรียกร้องความเสียหายใดๆ มิได้

 ประกาศ ณ วันที่...12....เดือน กุมภาพันธ์ พ.ศ. 2558

(ลงชื่อ)

(นายธนิต พ่วงแม่กลอง)

นายกองค์การบริหารส่วนตำบลท่าหิน